એનડીટીવી ઇન્ડિયા વેબસાઈટની ખબર અનુસાર રાજ્યસભામાં એક સવાલના લેખિત જવાબમાં વિદેશ રાજ્યમંત્રી વી મુરલીધરને આ માહિતી આપી હતી.

તેમણે એમ પણ જણાવ્યું કે "વડા પ્રધાનના આ પ્રવાસોથી દ્વિપક્ષીય, ક્ષેત્રિય અને વૈશ્વિક મુદ્દાઓ પર ભારતના દૃષ્ટિકોણ વિશે અન્ય દેશોની સમજ વધી અને સંબંધોમાં મજબૂતી આવી છે."

લાઇવ મિન્ટના અહેવાલ અનુસાર, વિદેશ રાજ્યમંત્રીએ રાજ્યસભામાં આપેલી વિગતો પ્રમાણે પીએમ મોદીએ આ સમયગાળા દરમિયાન અમેરિકા, રશિયા અને ચીનની પાંચ-પાંચ વાર મુલાકાત લીધી, તો સિંગાપોર જર્મની ફ્રાંસ શ્રીલંકા અને યુએઈ દેશોની પણ એકથી વધુ વાર મુલાકાત લીધી છે.

પીએમ મોદીનો છેલ્લો વિદેશપ્રવાસ 2019માં બ્રાઝિલનો હતો, જેમાં તેઓ બ્રિક્સ સમિટમાં ભાગ લેવા પહોંચ્યા હતા.

પીએમ મોદીના આ 58 દેશોની વિદેશયાત્રા અને એમાં થયેલા 500 કરોડ રૂપિયા કરતાં વધુનો ખર્ચો સમાચારોની હેડલાઇન બની ગયો અને વિદેશ રાજ્યમંત્રીએ રાજ્યસભામાં આપેલી આ માહિતી મોટાં ભાગનાં સમાચારપત્રોના પાને અને ન્યૂઝ વેબસાઇટના પેજ પર જોવા મળી.

PM મોદીના વિદેશપ્રવાસની ચર્ચા કેમ?

આમ તો વડા પ્રધાન સાથે જોડાયેલી દરેક ખબર પર મીડિયાની નજર હોય છે, પણ પીએમ મોદીના વિદેશપ્રવાસો ઘણા ચર્ચામાં રહે છે એ પણ એક હકીકત છે. વિદેશમાં તેઓએ કોની સાથે કઈ રીતે હાથ મિલાવ્યા, કેટલી વખત હાથ મિલાવ્યા, તેમણે શું પહેર્યું હતું એ બધી વિગતો પણ અખબારોના પાને ચમકતી રહે છે. એ જ રીતે તેમના વિદેશપ્રવાસમાં કેટલો ખર્ચ થયો તે પણ ચર્ચાનો વિષય બને છે.

આ વર્ષના માર્ચમાં હિન્દુસ્તાન ટાઇમ્સે પણ પીએમ મોદીના વિદેશપ્રવાસમાં થયેલા ખર્ચાનો એક અહેવાલ આપ્યો હતો.

અહેવાલ પ્રમાણે પાછલા પાંચ વર્ષોમાં પીએમ મોદીએ કરેલા વિદેશપ્રવાસોમાં કુલ ખર્ચ 446 કરોડનો ખર્ચ થયો હતો.

આ બધા અખબારી અહેવાલો એ જણાવી રહ્યા છે કે પીએમ મોદીના વિદેશપ્રવાસમાં થયેલા ખર્ચાની ચર્ચા સમાચારોમાં થતી રહી છે. તો શું કારણ છે કે   પીએમ મોદીના વિદેશપ્રવાસોમાં થતા ખર્ચ પર દર વર્ષે ચર્ચા થતી રહે છે.

બીબીસી સાથે વાત કરતાં વરિષ્ઠ પત્રકાર નીરજા ચૌધરી કહે છે, "સંસદીય લોકતંત્રમાં વડા પ્રધાનની વિદેશયાત્રાના ખર્ચા પર સવાલ ઊઠવા એ એક પ્રકારે જવાબદારી બતાવે છે. એ ઊઠવા સ્વભાવિક છે, એના પર નજર રહેવી જોઈએ. એવા સવાલ ન ઊઠે તો એ આશ્ચર્ય ગણાય."

તેઓ કહે છે, "એ પણ ધ્યાનમાં આપણે લઈ શકીએ કે મનમોહનસિંહ વડા પ્રધાન હતા ત્યારે એમની વિદેશયાત્રાના ખર્ચા પર એટલી ચર્ચા નહોતી થતી. પણ એનું કારણ એ હોઈ શકે કે... \n\nમને ઉપરના લેખ માટે સારું શીર્ષક આપો.
નરેન્દ્ર મોદીના વિદેશપ્રવાસ ખર્ચ પર આટલો વિવાદ કેમ થાય છે?